		1


PATVIRTINTA
Kėdainių rajono savivaldybės tarybos
2022 m. balandžio 29 d. sprendimu Nr. TS-111
                                                                                

KĖDAINIŲ RAJONO SAVIVALDYBĖS 2021–2023 METŲ
STRATEGINIO VEIKLOS PLANO 2021 M. ĮGYVENDINIMO ATASKAITA
[bookmark: _GoBack]

2020 m. gruodžio 18 d. Kėdainių rajono savivaldybės tarybos (toliau – Savivaldybės tarybos) sprendimu Nr. TS-287 patvirtintas Kėdainių rajono savivaldybės 2021–2023 metų strateginis veiklos planas (toliau – strateginis veiklos planas).

Savivaldybės tarybai patvirtinus einamųjų metų biudžetą  (2021 m. vasario 26 d. Nr. TS-26) bei priėmus kitus sprendimus dėl lėšų paskirstymo, atsižvelgiant į Lietuvos Respublikos Vyriausybės nutarimus ar ministrų įsakymus dėl lėšų skyrimo, Europos Sąjungos bei valstybės biudžeto lėšomis finansuojamų projektų įgyvendinimo eigą ir šių lėšų panaudojimą, 2021–2023 m. strateginio veiklos plano programos patikslintos 2021 m. rugsėjo 24 d. Savivaldybės tarybos sprendimu Nr.TS-202.

Siekiant stebėti ir kontroliuoti strateginių veiklos planų tikslų, užduočių ir priemonių įgyvendinimą, kasmet, atsižvelgiant į programų koordinatorių pateiktus duomenis, rengiama strateginio veiklos plano įgyvendinimo metinė ataskaita. 


Tvirtinant strateginį veiklos planą buvo iškelti 4 svarbiausi 2021–2023 m. veiklos prioritetai ir 4 strateginiai tikslai:


	I prioritetas. Aukštos gyvenimo kokybės, socialinio saugumo užtikrinimas 


	1 strateginis tikslas. Sukurti saugią socialinę aplinką, teikiant kokybiškas švietimo, sveikatos apsaugos, kultūros, sporto paslaugas


	II prioritetas. Viešosios infrastruktūros su darnia aplinka vystymas ir plėtra 


	2 strateginis tikslas. Pritaikyti viešąją infrastruktūrą šiuolaikiniams poreikiams, užtikrinant darnų žmogaus ir aplinkos vystymąsi


	III prioritetas. Palankios aplinkos verslui, turizmui ir žemės ūkiui kūrimas 


	3 strateginis tikslas. Plėtoti konkurencingą aplinką verslui, turizmui ir  žemės ūkiui



	IV prioritetas. Savivaldybės valdymo ir veiklos efektyvumo didinimas 


	4 strateginis tikslas. Administracinių ir viešųjų paslaugų kokybės ir prieinamumo užtikrinimas






	

STRATEGINIAI  TIKSLAI  IR  VEIKLOS  PROGRAMOS




1 strateginis tikslas
Sukurti saugią socialinę aplinką, teikiant kokybiškas švietimo, sveikatos apsaugos, kultūros, sporto paslaugas


2 strateginis tikslas
Pritaikyti viešąją infrastruktūrą šiuolaikiniams poreikiams, užtikrinant darnų žmogaus ir aplinkos vystymąsi


3 strateginis tikslas
Plėtoti konkurencingą aplinką verslui, turizmui ir  žemės ūkiui


4 strateginis tikslas
Administracinių ir viešųjų paslaugų kokybės ir prieinamumo užtikrinimas
02 programa. Sveikatos apsauga

03  programa. Socialinės apsaugos plėtojimas

04  programa. Sporto veiklos plėtra

01 programa. Švietimas ir ugdymas

05  programa. Kultūros veiklos plėtra


06 programa. Kultūros paveldo išsaugojimas, turizmo skatinimas bei vystymas


07 programa. Infrastruktūros objektų priežiūra ir plėtra


08 programa. Aplinkos apsauga



09 programa. Žemės ūkio plėtra ir melioracija


10 programa. Parama verslui ir verslo plėtra


11 programa. Savivaldybės valdymo tobulinimas





























[bookmark: _Hlk6214435]Patikslintas strateginis veiklos planas 2021 m. pagal įgyvendintų ir įgyvendinamų priemonių skaičių įvykdytas 97,9 proc. 

Patikslinto strateginio veiklos plano 2021 m. numatytoms įgyvendinti priemonėms panaudota 94,4 proc. planuotų lėšų.

Iš 2021 metams numatytų 286 priemonių buvo įgyvendinta ar įgyvendinama 280. Dėl objektyvių priežasčių 2021 m. nebuvo įvykdytos 6 priemonės (žr.1 lentelę).  

1 lentelė. 2021 m. neįvykdytų priemonių suvestinė pagal patikslintą 2021-2023 m. strateginį veiklos planą

	Programos tikslo kodas
	Uždavinio kodas
	Priemonės kodas
	Priemonės  pavadinimas
	Finansavimo šaltinis
	** Patikslinti                   2021-ųjų m. asignavimai
	Panaudoti                                      2021-ųjų m. asignavimai
	Nuokrypio nuo plano priežastys, pastabos, komentarai

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	02 SVEIKATOS APSAUGA
	 

	02
	01
	12
	Vykdyti kompiuterinės tomografijos paslaugų kokybės gerinimo Kėdainių rajono savivaldybėje 2021-2028 m. programą
	SB
	40,0
	0,0
	Nepataisomai sugedus pagrindiniam rentgeno aparatui, kuris yra konsultacijų poliklinikoje, kompiuterinio tomografo įsigijimas atidėtas. Prioritetas teiktas naujo rentgeno įsigijimui. Tikimasi tomografą įsigyti kiek vėliau, ES lėšomis

	07 INFRASTRUKTŪROS OBJEKTŲ PRIEŽIŪRA IR PLĖTRA
	 

	01
	02
	22
	Rekonstruoti vandentiekio tinklus Chemikų-Respublikos g. kvartale
	PR
	12,0
	0,0
	UAB "Kėdainių vandenys" priemonės vykdymą nukėlė į  2022 m. 

	01
	02
	32
	Įrengti vandens slėgio matavimo ir duomenų perdavimo sistemas Pramonės rajone, Babėnuose ir Vilainiuose
	PR
	6,0
	0,0
	UAB "Kėdainių vandenys" priemonės vykdymą nukėlė į  2022 m.  2020 m. sistema  įrengta Pramonės rajone

	01
	02
	36
	Įrengti buitinių nuotekų tinklus Krakių mstl.  Naujojoje g. , Kauno g., Betygalos g.,  ir vandentiekio tinklus  Naujojoje g.
	PR
	12,0
	0,0
	UAB "Kėdainių vandenys" priemonės vykdymą nukėlė į  2023 m., kadangi 2021 m. vykdė didelės apimties vandentiekio ir buitinių nuotekų tinklų įrengimo darbus Krakių miestelio Klaipėdos, Lauko, Neries, Miško ir P.Lukšio gatvėse

	01
	02
	46
	Išplėsti Dotnuvos valymo įrenginius
	PR
	5,0
	0,0
	UAB "Kėdainių vandenys" priemonės vykdymą nukėlė į  2022 m.

	01
	02
	47
	Atlikti sklendžių keitimo darbus  Kėdainių mieste ir Pelėdnagiuose
	PR
	12,0
	0,0
	Priemonės vykdymas netikslingas, kadangi  UAB "Kėdainių vandenys" planuoja  vykdyti naujo geriamojo vandens tinklo įrengimo Pelėdnagiai-Paobelys priemonę


** 2021 m. rugsėjo 24 d. rajono tarybos sprendimas Nr.TS-202



[bookmark: _Hlk6214493]Iš viso patikslintame strateginiame veiklos plane 2021 m. planuota įgyvendinti priemonių už beveik 92 mln. Eur. Įgyvendinta už 86,8 mln. Eur.

2021 m. strateginiame veiklos plane numatytoms priemonėms vykdyti investuota:
· Savivaldybės biudžeto lėšų (SB) – 35 mln. 233,4 tūkst. Eur
· Valstybės biudžeto specialiosios tikslinės dotacijos lėšų (SBVB) – 24 mln. 391,2 tūkst. Eur
· Valstybės biudžeto lėšų (VB) – 12  mln. 411,4 tūkst. Eur
· ES struktūrinių fondų lėšų (ES) – 5 mln. 841,7 tūkst. Eur 
· Kelių priežiūros plėtros programos lėšų (KPP) – 2 mln. 318,1 tūkst. Eur 
· Skolintų lėšų (SK) –  2 mln. 379,4 tūkst. Eur 
· Privačių lėšų (PR) – 2 mln. 479 tūkst. Eur
· Iš pajamų už suteiktas paslaugas lėšų (ĮP) – 1 mln. 373,9 tūkst. Eur 
· Aplinkos apsaugos rėmimo specialiosios programos lėšų (AA) – 285,7 tūkst. Eur 
· Kitų finansavimo šaltinių lėšų (KT) – 107,3 tūkst. Eur.


[bookmark: _Hlk6214529]2021 m. daugiausia lėšų buvo skirta švietimui ir ugdymui (32,2 proc.), socialinės apsaugos plėtojimui (25,8 proc.), infrastruktūros objektų priežiūrai ir plėtrai (12,8 proc.), savivaldybės valdymo tobulinimui (11,4 proc.), kultūros veiklos plėtrai (6,4 proc.), aplinkos apsaugai (4,8 proc.) (žr. 1 pav.).
[image: ]
	
1 pav. Panaudoti 2021 m. asignavimai pagal Strateginio veiklos plano programas proc. 


Lyginant strateginiam veiklos planui vykdyti patikslintus ir faktiškai skirtus 2021 m. asignavimus, matyti, kad bendras lėšų panaudojimas yra 94,4 proc. arba 5 mln. 145,3 tūkst. Eur mažesnis. 


2 lentelė. 2021 m. planuoti ir panaudoti asignavimai pagal programas
	Programos pavadinimas
	Patikslinti                   2021 m. asignavimai tūkst. Eur
	Panaudoti                   2021  m. asignavimai           tūkst. Eur
	Asignavimų panaudojimo skirtumas,  tūkst. Eur 
	Asignavimų panaudojimo proc.                        (nuo patikslinto plano)

	01 Švietimo ir ugdymo programa

	27 774,7
	27 989,6
	+ 214,9
	100,8

	Lėšų panaudota daugiau, nes 2021 m. pabaigoje, tikslinant savivaldybės biudžetą, švietimo įstaigoms skirtos SB lėšos darbo užmokesčiui ir socialinio draudimo įmokoms atstatyti (t.y. atstatyti asignavimai, kurie buvo sumažinti tvirtinant rajono biudžetą), taip pat didinta tikslinė dotacija ugdymo reikmėms finansuoti, tačiau įstaigos surinko mažiau pajamų už suteiktas paslaugas


	02 Sveikatos apsauga

	1 434,1
	1 838,1
	+ 404,0
	128,2

	Lėšų panaudota daugiau, nes 2021 m. eigoje skirta valstybės tikslinė dotacija kompensuoti patirtas išlaidas už skiepijimo nuo COVID-19 ligos (koronaviruso infekcijos) paslaugas. Šios lėšos nedelsiant pervestos  Kėdainių sveikatos įstaigoms. Taip pat pagal įstaigų (Visuomenės sveikatos biuro, Kėdainių PSPC) projektų įgyvendinimo  intensyvumą, mokėjimų prašymų teikimo grafikus dalis projektų lėšų (ES, VB) persikėlė į 2022 m.


	03 Socialinės apsaugos plėtojimas

	25 084,5
	22 369,2
	-2 715,3
	89,2

	Lėšų panaudota mažiau, nes beveik 2,6 mln. Eur mažiau nei planuota valstybės biudžeto (VB), specialiosios tikslinės dotacijos (SBVB) bei savivaldybės biudžeto (SB)lėšų  panaudota socialinėms išmokoms bei kompensacijoms. Taip pat įstaigos surinko mažiau pajamų už paslaugas. 


	04 Kūno kultūros ir sporto plėtra

	2 358,2
	2 222,2
	-136,0
	94,2

	Mažiau nei planuota Kėdainių sporto centras surinko pajamų už paslaugas, tačiau 2021 m. pabaigoje, tikslinant savivaldybės biudžetą, šiai įstaigai skirtos SB lėšos darbo užmokesčiui ir socialinio draudimo įmokoms atstatyti (t.y. atstatyti asignavimai, kurie buvo sumažinti tvirtinant rajono biudžetą). Taip pat perskirsčius įgyvendinamo  projekto „Tobulinti Kėdainių sporto centro infrastruktūrą“ ES finansavimo intensyvumą, mažėjo SB indėlis.


	05 Kultūros veiklos plėtra

	6 275,2
	5 574,7
	-700,5
	88,8

	Lėšų panaudota mažiau, nes Kėdainių rajono VVG deklaravo mažesnį ES lėšų panaudojimą nei planuota įgyvendinant vietos plėtros strategijas (projektai įgyvendinami, tik apmokėjimas už juos bus vykdomas 2022 m.). Taip pat Kultūros paveldo departamentui teikus pastabas dėl parengto Kėdainių krašto muziejaus, užtruko projekto derinimas su atsakingomis institucijomis, todėl lėšos persikėlė į 2022 m.  2021 m. pabaigoje, tikslinant savivaldybės biudžetą, kultūros įstaigoms skirtos SB lėšos darbo užmokesčiui ir socialinio draudimo įmokoms atstatyti (t.y. atstatyti asignavimai, kurie buvo sumažinti tvirtinant rajono biudžetą), tačiau įstaigos kiek mažiau surinko pajamų už paslaugas.


	06 Kultūros paveldo išsaugojimas, turizmo skatinimas ir vystymas 
	1 355,5
	682,1 
	-673,4
	50,3

	Lėšų panaudota mažiau, nes pagal ES projektų įgyvendinimo  intensyvumą, mokėjimų prašymų teikimo grafikus dalis projektų lėšų (ES, SB) persikėlė į 2022 m., taip pat sutaupyta lėšų įvykdžius viešuosius projektams įgyvendinti, infrastruktūros objektams atnaujinti.


	07 Infrastruktūros objektų priežiūra ir plėtra
	12 461,5
	11 088,7
	-1 372,8
	89,0

	Lėšų panaudota mažiau, nes UAB „Kėdainių vandenys“, atsižvelgiant į vykdomų darbų apimtis bei finansavimą, į 2022-2023 m. nukėlė 6 priemonių vykdymą. Taip pat dėl besitęsiančių Covid-19 pandemijos ribojimų, ES projektus administruojančios institucijos (APVA, LVPA, CPVA ir kt) atidėjo projektų veiklų patikras, ko pasekoje, galutinių projektų veiklų patirtas išlaidas teks deklaruoti 2022 m.


	08 Aplinkos apsauga
	4 517,1
	4 154,7
	-362,4
	92,0

	Mažiau nei planuota panaudota AA lėšų priemonėms vykdyti (sutaupyta, apmokėjimas 2022 m.), taip pat pigiau įsigyti ES projektų veikloms reikalingi atlikti rangos darbai (pažeistų žemių tvarkyba, apleistų bešeimininkių pastatų griovimas, tačiau didėjo asignavimai skiriami savivaldybės administracijai atsiskaityti už teikiamas komunalines atliekas)

	09 Žemės ūkio plėtra ir melioracija
	676,2
	675,9
	-0,3
	99,9

	Programos lėšos panaudotos ir priemonės įgyvendintos beveik 100 proc.


	10 Parama verslui ir verslo plėtra
	442,0
	327,1
	-114,9
	74,0

	Rajono verslininkams buvo suteikta galimybė pasinaudoti apie 162 tūkst. Eur SVV fonde esančia lėšų suma. Per 2021 m. suteikta parama už 105,1 t. Eur. Taip pat atnaujinant pramonės rajono Metalistų gatvės asfaltbetonio dangą, sutaupyta lėšų įvykdžius viešuosius pirkimus.


	11 Savivaldybės valdymo tobulinimas 
	9 587,4
	9 898,8
	+311,4
	103,2

	Lėšų panaudota daugiau, nes 2021 m. eigoje, tikslinant savivaldybės biudžetą, skirta Valstybės biudžeto tikslinė dotacija bei didėjo SB lėšos kompensuojant UAB "Kėdbusas“ nuostolingus maršrutus, kadangi įmonė negavo pajamų dėl su COVID-19 pandemija susijusių keleivių vežimo apribojimų, esant valstybės lygio ekstremaliajai situacijai. Taip pat iš valstybės biudžeto savivaldybės administracijai kompensuotos išlaidos, siekiant šalinti  COVID-19 ligos (koronaviruso infekcijos) padarinius ir valdyti jos plitimą, esant valstybės lygio ekstremaliai situacijai. 2021 m. pabaigoje, tikslinant savivaldybės biudžetą, administracijai, seniūnijoms skirtos SB lėšos darbo užmokesčiui ir socialinio draudimo įmokoms atstatyti (t.y. atstatyti asignavimai, kurie buvo sumažinti tvirtinant rajono biudžetą).


	 Iš viso:
	91 966,4
	86 821,1
	-5 145,3
	94,4


[bookmark: _Hlk6214586]

Strateginiame veiklos plane 2021 m. numatytų priemonių įgyvendinimui 40,6 proc. arba 35,2 mln. Eur lėšų skirta iš Savivaldybės biudžeto, iš kurių:
· 23,7 mln. Eur panaudota švietimo, kultūros, socialinių ir kitų biudžetinių įstaigų, Savivaldybės, Savivaldybės  administracijos, seniūnijų veiklai užtikrinti, darbuotojų darbo užmokesčiui mokėti
· 7 mln. Eur panaudota kompensacijoms, šalpos išmokoms mokėti, finansiniams įsipareigojimams vykdyti, už suteiktas paslaugas atsiskaityti
· 1,6 mln. Eur panaudota infrastruktūros objektams remontuoti
· 1,4 mln. Eur panaudota įgyvendinamų ES projektų privalomai daliai kofinansuoti 
· beveik 1,5 mln. Eur panaudota  programoms, konkursiniams projektams finansuoti.


Įgyvendinant numatytas priemones 30,8 proc. arba beveik 26,7 mln. Eur lėšų sudarė Valstybės biudžeto specialioji tikslinės dotacija (įskaitant Kelių priežiūros ir plėtros programos lėšas):
· beveik 15,2 mln. Eur panaudota mokinio reikmėms finansuoti (įskaitant specialiųjų ugdymosi poreikių mokiniams skirtą dotaciją) 
· beveik 7,2 mln. Eur panaudota valstybės tikslinės dotacijos bei valstybinėms (perduotoms savivaldybėms) funkcijoms atlikti 
· 2,1 mln. Eur panaudota Specialioji tikslinė dotacija kapitalo investicijoms 
· 2,3 mln. Eur panaudota rajono vietinės reikšmės kelių ir gatvių priežiūrai, remontui bei plėtrai, saugaus eismo užtikrinimui.




Valstybės biudžeto lėšos sudarė 14,3 proc. arba 12,4 mln. Eur visų panaudotų lėšų, iš kurių:
· 12,1 mln. Eur panaudota socialinėms išmokoms, kompensacijoms išmokėti
· beveik 300 tūkst. Eur skirta ES finansuojamiems projektams, programoms įgyvendinti.


[bookmark: _Hlk6214684]Europos Sąjungos lėšos sudarė 6,7 proc. visų panaudotų lėšų. Lėšos skirtos tiek savivaldybės administracijos, tiek savivaldybės biudžetinių įmonių, įstaigų (kuriose savivaldybės administracija yra partnerė) Europos Sąjungos finansuojamų projektų įgyvendinimui. Investuota beveik 5,8 mln. Eur.  Kadangi 2014-2020 m. ES projektų finansavimo laikotarpis eina į pabaigą, daugelyje projektų vykdytos baigiamosios veiklos. 

Skolintos lėšos sudaro 2,7 proc. arba beveik 2,4 mln. Eur strateginiame veiklos plane numatytoms priemonėms įgyvendinti. Skolintos lėšos panaudotos prisiimtų finansinių įsipareigojimų refinansavimui bei stambių savivaldybės investicinių projektų kofinansavimui.


1,6 proc. visų strateginiame veiklos plane panaudotų lėšų sudaro pajamos už suteiktas paslaugas (beveik 1,4 mln. Eur). Šias lėšas įstaigos naudoja teisės aktų nustatyta tvarka įstaigų poreikiams tenkinti (smulkiam remontui, prekėms, paslaugoms, darbo užmokesčiui ir pan.).


Privačios lėšos sudaro 2,9 proc. arba beveik 2,5 mln. Eur visų panaudotų asignavimų. Didžioji šių lėšų dalis yra UAB „Kėdainių vandenys“ lėšos, koofinansuojant Europos Sąjungos įgyvendinamus projektus, vykdant vandentiekio ir nuotekų tinklų įrengimo/modernizavimo darbams, nuotekų valyklų statybai mieste bei Akademijoje. 


Aplinkos apsaugos rėmimo specialiosios programos lėšos investuotos aplinkos kokybės gerinimo ir apsaugos, aplinkos monitoringo, prevencinės, atliekų tvarkymo infrastruktūros plėtros, želdinių ir želdinių apsaugos, tvarkymo, viešuomenės švietimo ir mokymo aplinkosaugos priemonėms finansuoti. Šios lėšos sudaro 0,3 proc. arba 285,7 tūks.t Eur visų strateginio veiklos plano priemonėms įgyvendinti panaudotų asignavimų. 

Kitų finansavimo šaltinių lėšos (SVV fondas) sudaro 0,12 proc. panaudotų asignavimų priemonėms įgyvendinti. 

Toliau Strateginio veiklos plano ataskaitoje pateikiama detalesnė informacija apie veiklos programų įgyvendinimą pagal 2021 m. programų tikslų, uždavinių, priemonių, vertinimo kriterijų įgyvendinimą ir lėšų panaudojimą. 

01 PROGRAMA. ŠVIETIMAS IR UGDYMAS

Programa tęstinė. Šia programa realizuojamos Vietos savivaldos įstatymo savivaldybėms nustatytos savarankiškosios savivaldybės funkcijos: savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; vaikų, jaunimo ir suaugusiųjų bendrojo lavinimo, profesinio mokymo ir profesinio orientavimo organizavimas (švietimo įstaigų steigimas, reorganizavimas, likvidavimas, išlaikymas, mokymo pagal formaliojo švietimo programas organizavimas ir įgyvendinimas); bendrojo ugdymo mokyklų moksleivių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas; vaikų ir jaunimo neformaliojo ugdymo ir užimtumo organizavimas; priešmokyklinio vaikų ugdymo organizavimas (įstaigų steigimas, reorganizavimas, likvidavimas, išlaikymas, mokymo pagal priešmokyklinio švietimo programas organizavimas ir įgyvendinimas); maitinimo paslaugų organizavimas švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo ugdymo programas; suaugusiųjų neformalusis švietimas, neformaliojo ugdymo švietimo programų organizavimas ir įgyvendinimas. Sudarant palankias sąlygas ugdymo procesui organizuoti ir įgyvendinti, vykdyti švietimo įstaigų atnaujinimo, remonto darbai. 

Programa įgyvendina Strateginio veiklos plano I strateginį tikslą „Sukurti saugią socialinę aplinką, teikiant kokybiškas švietimo, sveikatos apsaugos, kultūros, sporto paslaugas“.

Programos koordinatorius – Švietimo skyriaus vedėja Vilma Dobrovolskienė.

Programai įgyvendinti planuoti asignavimai –  27 267,7 tūkst. Eur
Programai įgyvendinti patikslinti  asignavimai – 27 774,7 tūkst. Eur
Programai įgyvendinti panaudoti asignavimai –  27 989,6  tūkst. Eur

	[bookmark: _Hlk69130235]Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. planas
	2021  m. faktas

	E-01-01
	Mokinių, dalyvavusių Kėdainių rajono savivaldybės Bendrojo ugdymo mokyklų  ugdyme, dalis nuo bendro vaikų skaičiaus (procentai)
	100
	100

	E-01-02
	Švietimo srities objektų infrastruktūros gerinimui skiriama lėšų (Europos Sąjungos, valstybės, savivaldybės ir kt.) dalis, proc., nuo bendro finansavimo viešajai infrastruktūrai gerinti
	6
	8,5

	R-01-01-01
	Kėdainių rajono savivaldybės 1−6 metų vaikų, dalyvaujančių ikimokykliniame ir priešmokykliniame ugdyme, dalis nuo bendro 1−6 metų vaikų skaičiaus (procentai)
	78
	84

	R-01-01-02
	Mokinių, dalyvavusių Kėdainių rajono savivaldybės neformaliojo švietimo veiklose, dalis nuo bendrojo ugdymo mokyklų mokinių skaičiaus (procentai)
	67
	67,8

	R-01-02-01
	Atnaujinamų Kėdainių rajono savivaldybės švietimo įstaigų skaičius (vienetai)
	4
	4



2021 m. programai įgyvendinti buvo numatytos 24 priemonės, iš kurių 24 įvykdytos arba vykdomos.

Pridedama. 1 priedas. 1 lentelė. 01 Švietimo ir ugdymo programos tikslų, uždavinių, priemonių, asignavimų ir vertinimo kriterijų 2021 m. įgyvendinimo ataskaita (Exel).


02 PROGRAMA. SVEIKATOS APSAUGA

Programa tęstinė. Šia programa siekta užtikrinti kokybišką rajono gyventojų sveikatos priežiūrą, sveikatos politikos įgyvendinimą savivaldybės lygiu. Programa siekta efektyviai formuoti sveikatos priežiūros sistemą, tikslingai paskirstyti lėšas sveikatos priežiūrai, atlikti sveikatos priežiūros paslaugų kokybės vertinimą. Buvo numatytos ir įgyvendinamos ligonių gydymo, reabilitacijos, sergamumo sumažinimo ir ligų profilaktikos, slaugos priemonės, užtikrinamas jų įgyvendinimas. Taip pat remontuotos sveikatos paslaugas teikiančios įstaigos. 

Programa įgyvendina Strateginio veiklos plano I strateginį tikslą „Sukurti saugią socialinę aplinką, teikiant kokybiškas švietimo, sveikatos apsaugos, kultūros, sporto paslaugas“.

Programos koordinatorius – vyr. specialistė (savivaldybės gydytoja) Ramunė Kabošienė

Programai įgyvendinti planuoti asignavimai –   1 380,8 tūkst. Eur
Programai įgyvendinti patikslinti asignavimai – 1 434,1 tūkst. Eur
Programai įgyvendinti panaudoti asignavimai – 1 838,1 tūkst. Eur

	Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. planas
	2021 m. faktas

	E-02-01
	Kėdainių rajono savivaldybės gyventojų, dalyvavusių sveikatos prevencinėse programose, dalis nuo planuotų patikrinti asmenų skaičiaus (procentai)
	55
	36*

	E-02-02
	Sveikatos srities objektų infrastruktūros gerinimui skiriama lėšų (Europos Sąjungos, valstybės, savivaldybės ir kt.) dalis, proc., nuo bendro finansavimo viešajai infrastruktūrai gerinti
	2
	1,2

	R-02-01-01
	Vykdomų priemonių skaičius, skatinant visuomenės aktyvumą sveikatinimo veikloje

	320
	292

	R-02-02-01
	Savivaldybės biudžeto lėšomis finansuojamų sveikatos prevencijos programų skaičius
	12
	10

	R-02-03-01
	Atnaujinamų Kėdainių rajono savivaldybės sveikatos priežiūros įstaigų skaičius (vienetai)
	2
	3


*2021 m. pagal sveikatos prevencines programas patikrinta mažiau žmonių nei planuota dėl sudėtingos Covid ekstremaliosios situacijos apribojus fizinį kontaktinį gydytojų darbą

2021 m. programai įgyvendinti buvo numatytos  24 priemonės priemonių, iš kurių 23 įvykdytos arba vykdomos.

Pridedama. 2 priedas. 2 lentelė. 02 Sveikatos apsaugos programos tikslų, uždavinių, priemonių, asignavimų ir vertinimo kriterijų 2021 m. įgyvendinimo ataskaita (Exel).

03 PROGRAMA. SOCIALINĖS APSAUGOS PLĖTOJIMAS

Programa tęstinė. Savivaldybė vykdydama valstybės ir vietos savivaldos socialinę politiką, organizuoja savo teritorijoje socialinės paramos teikimą piniginėmis lėšomis ir socialinėmis paslaugomis gyventojams, kurių socialinė padėtis mažina jų socialinio dalyvavimo galimybes. Šios programos tikslas – integruoti socialiai atskirtus asmenis į visuomenę, panaudojant efektyvias socialinės paramos priemones. Programoje taip pat vykdytos socialines paslaugas teikiančių įstaigų infrastruktūros atnaujinimo priemonės.

Programa įgyvendina Strateginio veiklos plano I strateginį tikslą „Sukurti saugią socialinę aplinką, teikiant kokybiškas švietimo, sveikatos apsaugos, kultūros, sporto paslaugas“.

Programos koordinatorius – Socialinės paramos skyriaus vedėja Jūratė Blinstrubaitė.

Programai įgyvendinti planuoti  asignavimai –   23 748,2 tūkst. Eur
Programai įgyvendinti patikslinti  asignavimai – 25 084,5 tūkst. Eur
Programai įgyvendinti panaudoti asignavimai –  22 369,2 tūkst. Eur

	[bookmark: _Hlk479683233]Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. planas
	2021 m. faktas

	E-03-01
	Kėdainių rajono savivaldybės šeimų, patiriančių socialinę riziką, skaičius, tenkantis 1000-iui gyventojų (šeimos)
	4,6
	4,6

	E-03-02
	Socialinės srities objektų infrastruktūros gerinimui skiriama lėšų (Europos Sąjungos,  valstybės, savivaldybės ir kt.) dalis, proc., nuo bendro finansavimo viešajai infrastruktūrai gerinti
	5
	2

	R-03-01-01
	Socialinės pašalpos gavėjų skaičius nuo gyventojų skaičiaus, proc. 
	2,8
	2,8

	R-03-01-02
	Socialinių paslaugų asmens namuose gavėjų skaičius Kėdainių rajono savivaldybėje (asmenys)

	960
	970



2021 m. programai įgyvendinti buvo numatyta 34 priemonės, iš kurių visos įvykdytos arba vykdomos.


Pridedama. 3 priedas. 3 lentelė. 03 Socialinės apsaugos plėtojimo programos tikslų, uždavinių, priemonių, asignavimų ir vertinimo kriterijų 2021 m. įgyvendinimo ataskaita (Exel).


04 PROGRAMA. SPORTO VEIKLOS PLĖTRA

Programa tęstinė. Programa siekiama sudaryti sąlygas ugdyti sveiką ir fiziškai aktyvią visuomenę, kuo daugiau gyventojų įtraukiant į organizuotas ir savarankiškas sporto pratybas, skatinant jų visapusišką tobulėjimą. Taip pat siekta pagerinti gyventojų užimtumą sportu, jaunų, talentingų sportininkų ugdymą bei rajono gyventojų dalyvavimą rajono, šalies bei tarptautinėse varžybose, modernizuota sporto objektų materialinė bazė.


Programa įgyvendina Strateginio veiklos plano I strateginį tikslą „Sukurti saugią socialinę aplinką, teikiant kokybiškas švietimo, sveikatos apsaugos, kultūros, sporto paslaugas“.

Programos koordinatorius – Kultūros ir sporto skyriaus vedėjas Kęstutis Stadalnykas

Programai įgyvendinti planuoti asignavimai –    2 564,9  tūkst. Eur
Programai įgyvendinti patikslinti asignavimai – 2 358,2 tūkst. Eur
Programai įgyvendinti panaudoti asignavimai – 2 222,2 tūkst. Eur


	[bookmark: _Hlk479683896]Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. planas
	2021 m. faktas

	E-04-01
	Kėdainių rajono savivaldybės sporto organizacijose sportuojančių gyventojų dalis, lyginant su bendru Kėdainių rajono savivaldybės gyventojų skaičiumi (procentai)
	4,0
	4,1

	E-04-02
	Sporto srities objektų infrastruktūros gerinimui skiriama lėšų (Europos Sąjungos, valstybės, savivaldybės ir kt.) dalis, proc., nuo bendro finansavimo viešajai infrastruktūrai gerinti
	4
	4,8

	R-04-01-01
	Kėdainių rajono savivaldybės sporto varžybų, sporto ir sveikatinimo renginių skaičius/dalyvių juose skaičius (vienetai/ asmenys)
	Ne mažiau kaip 620
/20 400
	517 /
 35 659*

	R-04-02-01
	Atnaujinamų sporto/ sveikatingumo infrastruktūros objektų skaičius (vienetai)

	4
	4


*Dėl Covid-19 pandemijos ribojimų renginių organizavimui suorganizuota kiek mažiau renginių nei planuota, tačiau situacijai pagerėjus sulaukta žymiau daugiau sportuojančių kėdainiečių 

2021 m. programai įgyvendinti buvo numatyta 17 priemonių, iš kurių visos įvykdytos arba vykdomos.

Pridedama. 4 priedas. 4 lentelė. 04 Sporto veikos plėtros programos tikslų, uždavinių, priemonių, asignavimų ir vertinimo kriterijų 2021 m. įgyvendinimo ataskaita (Exel).

05 PROGRAMA. KULTŪROS VEIKLOS PLĖTRA

Programa tęstinė. Programoje numatytomis priemonėmis buvo siekiama sudaryti sąlygas rajono bendruomenei susipažinti su šiuolaikinėmis bei tradicinėmis profesionalaus meno (muzikos, teatro, dailės, šokio, kt.) kryptimis, menininkų pasiekimais ir veikla, ugdyti etninę savimonę, dalyvauti mėgėjų meno veikloje bei vystyti jų informacinius gebėjimus. Vykdant numatytas edukacines programas ir kitas priemones, buvo siekiama skatinti domėjimąsi istorine praeitimi, kultūriniu paveldu. Aktyvinant meno mėgėjų kolektyvų veiklą buvo įgyvendintos veiklos įsigyjant ir atnaujinant koncertinius kostiumus, muzikos instrumentus. Finansuojant kultūros įstaigų ir nevyriausybinių organizacijų kultūrinus projektus, skatinta kultūros ir meno plėtra rajone, vaikų ir jaunimo meninis ugdymas bei užimtumas, vietos bendruomenės narių telkimas bendrai kultūrinei, meninei veiklai,  vietos bendruomenės užimtumas, 

Programa buvo įgyvendinama šiomis kryptimis: bibliotekų, muziejų, kultūros centrų darbo organizavimas, mėgėjų meno plėtotės dalinis finansavimas, kultūros projektų finansavimas konkurso būdu, įvairių renginių organizavimas ir kultūrinių iniciatyvų finansavimas, kultūros įstaigų materialinės bazės stiprinimas; nevyriausybinių organizacijų plėtros valstybės politikos, bendruomeninių organizacijų plėtros politikos ir jaunimo politikos formavimas ir įgyvendinimas savivaldybėje. 

Programa įgyvendina Strateginio veiklos plano I strateginį tikslą „Sukurti saugią socialinę aplinką, teikiant kokybiškas švietimo, sveikatos apsaugos, kultūros, sporto paslaugas“.

Programos koordinatorius – Kultūros ir sporto skyriaus vedėjas Kęstutis Stadalnykas

Programai įgyvendinti planuoti asignavimai – 6 359,1  tūkst. Eur
Programai įgyvendinti patikslinti asignavimai – 6 275,2 tūkst. Eur
Programai įgyvendinti panaudoti asignavimai – 5 574,7 tūkst. Eur

	Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. 
planas
	2021 m. faktas

	E-05-01
	Kėdainių rajono savivaldybės kultūros įstaigose  vykusių kultūros renginių skaičius/ lankytojų ir dalyvių, tenkančių 1 000-iui gyventojų, juose skaičius (vienetai/ asmenys)
	Ne mažiau kaip 1 370 
/2 600
	
3 267 / 
4 401

	E-05-02
	Kultūros srities objektų infrastruktūros gerinimui skiriama lėšų (Europos Sąjungos, valstybės, savivaldybės ir kt.) dalis, proc., nuo bendro finansavimo viešajai infrastruktūrai gerinti
	7
	8,5

	R-05-01-01
	Kėdainių rajono savivaldybės viešojoje bibliotekoje ir jos filialuose per metus apsilankiusių fizinių asmenų / virtualių lankytojų skaičius, tenkantis 1000-iui gyventojų (asmenys/vienetai)
	Ne mažiau
kaip  
3 900
/1 890
	  
 3 487 /         3 583

	R-05-02-01
	Muziejų lankytojų skaičius per metus
	Ne mažiau kaip 20 000
	28 325

	R-05-03-01
	Kėdainių rajono savivaldybės meno mėgėjų kolektyvų dalyvių skaičius, tenkantis 1 000-iui gyventojų (asmenys)
	Ne mažiau kaip  21
	
16,8

	R-05-04-01
	Kėdainių rajono savivaldybės jaunimo organizacijų, su jaunimu dirbančių organizacijų ir neformalių jaunimo grupių vykdytų veiklų, projektų skaičius (vienetai)
	5
	5

	[bookmark: _Hlk479607428]R-05-05-01
	Rajono nevyriausybinių organizacijų veiklos projektuose, kitose iniciatyvose dalyvaujančių nevyriausybinių organizacijų (įskaitant ir bendruomenių organizacijas) narių skaičius 
	Ne mažiau kaip
1500
	1 913

	R-05-06-01
	Atnaujinamų Kėdainių rajono savivaldybės kultūros įstaigų skaičius (vienetai)

	5
	5



2021 m. programai įgyvendinti buvo numatytos 32 priemonės, iš kurių 32 įvykdytos ar vykdomos.

Pridedama. 5 priedas. 5 lentelė.  05 Kultūros veiklos plėtros programos tikslų, uždavinių, priemonių, asignavimų ir vertinimo kriterijų 2021 m. įgyvendinimo ataskaita  (Exel).


06 PROGRAMA. KULTŪROS PAVELDO IŠSAUGOJIMAS, TURIZMO SKATINIMAS BEI VYSTYMAS

Programa tęstinė. Programoje numatytomis priemonėmis siekta skleisti Kėdainių krašto žinomumą Lietuvoje ir užsienyje, kaupta ir nemokamai teikta informacija apie Kėdainių krašto gamtos, istorijos, kultūros paveldo objektus, lankytinas vietas, maitinimo ir apgyvendinimo, pramogų įstaigas, kaimo turizmo sodybas, amatus ir renginius mūsų rajone Lietuvos ir užsienio turistams, įstaigoms ir įmonėms. Taip pat siekta išsaugoti istorinį ir kultūros paveldą, didinti ir formuoti turistinį ir rekreacinį patrauklumą. 

Programa įgyvendina Strateginio veiklos plano III strateginį tikslą – „Plėtoti konkurencingą aplinką verslui, turizmui ir  žemės ūkiui“.

Programos koordinatorius – Architektūros ir urbanistikos skyriaus vedėjas Rytis Vieštautas ir VšĮ Kėdainių turizmo ir verslo informacijos centro (toliau – Kėdainių TVIC) direktorė Daina Balasevičienė 

Programai įgyvendinti planuoti  asignavimai – 1 868,6 tūkst. Eur 
Programai įgyvendinti patikslinti asignavimai – 1 355,5 tūkst. Eur
Programai įgyvendinti panaudoti asignavimai – 682,1 tūkst. Eur


	Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. planas
	2021 m. faktas

	E-06-01
	Kėdainių rajono savivaldybėje apsilankiusių užsienio turistų skaičiaus dalis nuo visų apsilankiusių turistų skaičiaus, proc., (vertinami Kėdainių TVIC apsilankę turistai)
	10
	9

	E-06-02
	Turizmo infrastruktūros gerinimui bei kultūros paveldo išsaugojimui skiriama lėšų (Europos Sąjungos, valstybės, savivaldybės ir kt.) dalis, proc., nuo bendro finansavimo viešajai infrastruktūrai gerinti
	5
	3,7

	E-06-01-01
	Turizmo ir verslo informacinio centro lankytojų skaičiaus didėjimas, proc., lyginant su praėjusiais metais
	3
	16

	R-06-02-01
	Kėdainių rajono savivaldybėje naujai sutvarkytų, įrengtų ir pritaikytų lankymui savivaldybės kultūros ir gamtos paveldo objektų bei teritorijų skaičius (vienetai)
	6
	6



2021 m. programai įgyvendinti buvo numatytos 26 priemonės, iš kurių visos įvykdytos arba vykdomos. 

Pridedama. 6 priedas. 6 lentelė. 06 Kultūros paveldo išsaugojimo, turizmo skatinimo ir vystymo programos tikslų, uždavinių, priemonių, asignavimų ir vertinimo kriterijų                                                         2021 m. įgyvendinimo ataskaita (Exel).


07 PROGRAMA. INFRASTRUKTŪROS OBJEKTŲ PRIEŽIŪRA IR PLĖTRA

Programa tęstinė. Įgyvendinant šią programą buvo siekiama gerinti rajono viešąją infrastruktūrą – rengti teritorijų planavimo dokumentus, kurie leidžia sistemingai vystyti viešąją infrastruktūrą,  gerinti kelių ir gatvių dangas, diegti eismo saugumo priemones, užtikrinti inžinerinio aprūpinimo (vandentiekio, nuotekų) tinklų atnaujinimą ir plėtrą, atnaujinti, išplėsti, rekonstruoti apšvietimo tinklus, gerinti gyvenamosios aplinkos kokybę tiek mieste, tiek rajono miesteliuose bei kaimuose.

Programa įgyvendina Strateginio veiklos plano II strateginį tikslą – „Pritaikyti viešąją infrastruktūrą šiuolaikiniams poreikiams, užtikrinant darnų žmogaus ir aplinkos vystymąsi“.

Programos koordinatoriai – Statybos ir turto skyriaus vedėja Audronė Naujalienė ir  Architektūros ir urbanistikos skyriaus vedėjas Rytis Vieštautas

Programai įgyvendinti planuoti asignavimai –  13 515,1 tūkst. Eur
Programai įgyvendinti patikslinti asignavimai – 12 461,5 tūkst. Eur
Programai įgyvendinti panaudoti asignavimai –  11 088,7 tūkst. Eur

	Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. planas
	2021 m. faktas

	E-07-01
	Apklaustųjų, labai ir gerai vertinančių savivaldybės veiklą, modernizuojant ir prižiūrint infrastruktūros objektus, dalis, proc.
	Ne mažiau kaip  60
	67*

	R-07-01-01
	Inžinerinės infrastruktūros (vandentiekio, nuotekų tinklai, keliai, apšvietimas, gyvenamasis fondas) gerinimui skiriama lėšų (Europos Sąjungos, valstybės, savivaldybės ir kt.) dalis, proc., nuo bendro finansavimo viešajai infrastruktūrai gerinti 
	58
	66


*Duomenys pateikti, vadovaujantis atliktos apklausos „Kėdainių rajono savivaldybės gyventojų nuomonės tyrimas apie Kėdainių rajono savivaldybės administracijos teikiamų viešųjų administracinių paslaugų kokybę“ 2019 m. rezultatais

2021 m. programai įgyvendinti buvo numatytos 69 priemonė, iš kurių 64 įvykdytos arba vykdomos. 

Pridedama. 7 priedas. 7 lentelė. 07 Infrastruktūros objektų priežiūros ir plėtros programos tikslų, uždavinių, priemonių, asignavimų ir vertinimo kriterijų  2021 m. įgyvendinimo ataskaita (Exel).

08 PROGRAMA. APLINKOS APSAUGA

Programa tęstinė. Aplinkos apsaugos įstatyme nustatyta, kad aplinkos apsauga Lietuvos Respublikoje yra visos valstybės bei kiekvieno jos gyventojo rūpestis ir pareiga. Šia programa siekta operatyviai įgyvendinti priemones, susijusias su aplinkai padarytos žalos kompensavimu, aplinkos taršos šaltinių šalinimu, gamtos išteklių, kraštovaizdžio elementų bei kompleksų atkūrimu ir gausinimu, aplinkosauginės informacijos rengimu ir skleidimu.

Programos priemonės skirtos vykdyti aplinkos stebėseną ir gautą informaciją apie aplinkos būklę teikti rajono bendruomenei, specialistams ir valstybės institucijoms bei naudoti ją grindžiant, planuojant ir įgyvendinant aplinkosaugos priemones. Vykdant programą siekta plėtoti atliekų tvarkymo ir rūšiavimo sistemą, vykdyti rajono želdinių ir žaliųjų plotų, saugomų teritorijų apsaugą ir priežiūrą. 

Programa įgyvendina Strateginio veiklos plano II strateginį tikslą – Pritaikyti viešąją infrastruktūrą šiuolaikiniams poreikiams, užtikrinant darnų žmogaus ir aplinkos vystymąsi

Programos koordinatorius – Žemės ūkio ir aplinkosaugos skyriaus vedėja Ieva Lukošienė.

Programai įgyvendinti planuoti asignavimai – 4 316,0 tūkst. Eur 
Programai įgyvendinti patikslinti asignavimai – 4 517,1 tūkst. Eur
Programai įgyvendinti panaudoti asignavimai – 4 154,7 tūkst. Eur

	Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. planas
	2021 m. faktas

	E-08-01
	[bookmark: _Hlk100818681]Fiksuotų oro taršos kietosiomis dalelėmis dienų skaičius per metus
	Ne daugiau kaip 30 d.
	12*

	R-08-01-01
	Kėdainių rajono savivaldybės aplinkosaugos monitoringo programos priemonių metinis įvykdymas  proc.
	100
	95,6


*Aplinkos apsaugos agentūros 2021 m. statistiniai oro kokybės tyrimų duomenys
2021 m. programai įgyvendinti buvo numatyta 18 priemonių, kurių 18 įgyvendintos arba įgyvendinamos. 

Pridedama. 8 priedas. 8 lentelė. 08 Aplinkos apsaugos  programos tikslų, uždavinių, priemonių, asignavimų ir vertinimo kriterijų 2021 m. įgyvendinimo ataskaita (Exel).


09 PROGRAMA. ŽEMĖS ŪKIO PLĖTRA IR MELIORACIJA

Programa tęstinė. Siekianti užtikrinti valstybinių (perduotų savivaldybėms) funkcijų įgyvendinimą,  vykdytas žemės ūkio ir kaimo valdų registravimas, duomenų atnaujinimas, žemės ūkio technikos valstybinė techninė apžiūra, pieno gamybos kvotų, tiesioginių išmokų už gyvulius, bites, žemės ūkio naudmenų ir kitų plotų administravimas, priimami dokumentai dėl dalies draudimo įmokų kompensavimo, vertinti medžiojamųjų gyvūnų padaryti nuostoliai, vykdyta valstybei priklausančių melioracijos ir hidrotechnikos statinių apskaita ir jų priežiūra bei kitos įstatymų perduotas funkcijos.

Programa įgyvendina Strateginio veiklos plano III strateginį tikslą – Plėtoti konkurencingą aplinką verslui, turizmui ir  žemės ūkiui.

Programos koordinatorius – Žemės ūkio ir aplinkosaugos skyriaus vedėja Ieva Lukošienė.

Programai įgyvendinti planuoti asignavimai  – 662,9 tūkst. Eur 
Programai įgyvendinti patikslinti asignavimai  – 676,2 tūkst. Eur
Programai įgyvendinti panaudoti asignavimai –  675,9 tūkst. Eur

	[bookmark: _Hlk69210638][bookmark: _Hlk479777803]Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. planas
	2021 m. faktas

	E-09-01
	[bookmark: _Hlk100818652]Kėdainių rajono savivaldybės gyvulininkystės žemės ūkio produkcijos dalis nuo bendrosios žemės ūkio produkcijos (procentai)
	22,5
	19,9*

	R-09-01-01
	Registruotų ūkininkų ūkių skaičius

	2210
	1839

	R-09-02-02
	Rekonstruojamų griovių ilgis, km

	45
	33,14


*Lietuvos statistikos departamento 2020 m. duomenys.  

2021 m. programai įgyvendinti buvo numatytos 6 priemonės, iš kurių visos įvykdytos arba vykdomos.

Pridedama. 9 priedas. 9 lentelė. 09 Žemės ūkio plėtros ir melioracijos programos  tikslų, uždavinių, priemonių, asignavimų ir vertinimo kriterijų 2021 m. įgyvendinimo ataskaita (Exel).


10 PROGRAMA. PARAMA VERSLUI IR VERSLO PLĖTRA

Programa tęstinė. Įgyvendinant paramos verslui ir verslo plėtros programą, teikta informacija, konsultacijos ir mokymo paslaugos bei praktinė pagalba smulkiojo ir vidutinio verslo subjektams. Naujai įsteigtiems verslo subjektams padėta įsikurti, plėtoti veiklą ir prisitaikyti prie kintančių rinkos sąlygų, didinti konkurencingumą ir veiklos efektyvumą, administruotas savivaldybės smulkiojo verslo rėmimo fondas. UAB „Kėdainių laisvoji ekonominė zona“ (toliau – Kėdainių LEZ) operatorius vykdė rinkodarinę Kėdainių LEZ veiklą.

Programa įgyvendina Strateginio veiklos plano III strateginį tikslą – Plėtoti konkurencingą aplinką verslui, turizmui ir  žemės ūkiui.

Programos koordinatorius – Kėdainių turizmo ir verslo informacijos centro (toliau – Kėdainių TVIC) direktorė Daina Balasevičienė

Programai įgyvendinti planuoti asignavimai –   4 306,0 tūkst. Eur
Programai įgyvendinti patikslinti asignavimai – 442,0  tūkst. Eur
Programai įgyvendinti panaudoti asignavimai –  327,1 tūkst. Eur

	Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. planas
	2021 m. faktas

	E-10-01
	Kėdainių rajono savivaldybės nedarbo lygio (registruotų bedarbių ir darbingo amžiaus gyventojų santykis) santykis su šalies rodikliu (procentai)
	100
(atitinka šalies vidurkį)
	87,3*


	R-10-01-01
	Kėdainių rajono savivaldybės verslumo lygio rodiklio santykis su šalies rodikliu (procentai)
	52,4
	88**

	R-10-01-02
	Įregistruotų Smulkaus ir vidutinio verslo įmonių skaičius per metus bei jo pokytis, lyginant su praėjusiais metais (procentai).
	+1
	
+16***

	R-10-02-03
	Kėdainių rajono savivaldybės bendro vidutinio mėnesinio darbo užmokesčio (bruto) santykis su šalies rodikliu (procentai)
	100
(atitinka šalies vidurkį)
	98****
(2 proc. mažesnis už šalies vidurkį)


* Statistikos departamento pateiktais duomenimis 2021 m. registruotų bedarbių ir darbingo amžiaus gyventojų santykis Lietuvoje buvo 13  proc., Kėdainių rajono savivaldybėje – 14,9 proc.).
** Lietuvos vidutinis verslumo rodiklis 2021 m.  – 39,0, Kėdainių rajono savivaldybės – 34.
*** 2021 m. Kėdainių rajono savivaldybėje įregistruota rekordiškai daug – 115 smulkiojo ir vidutinio verslo įmonės – daugiausiai per laikotarpį nuo 2015 m. (2020 m. –99)
**** Statistikos departamento pateiktais duomenimis,2021 m. 3 ketvirtį vidutinis bruto darbo užmokestis be individualių įmonių Kėdainių rajone buvo 1 560,90 Eur, tai sudarė beveik 98 proc. šalies vidutinio bruto darbo užmokesčio. Pagal vidutinį darbo užmokestį Lietuvoje (1598,10 Eur)  Kėdainių r. savivaldybė buvo penktoje vietoje

2021 m. programai įgyvendinti buvo numatytos 6 priemonės, iš kurių visos įvykdytos arba vykdomos.

Pridedama. 10 priedas. 10 lentelė. 10 Paramos verslui bei verslo plėtros programos tikslų, uždavinių, priemonių, asignavimų ir vertinimo kriterijų 2021 m. įgyvendinimo ataskaita (Exel).


11 PROGRAMA. SAVIVALDYBĖS VALDYMO TOBULINIMAS

Programa tęstinė. Įgyvendinant programą buvo vykdomos Lietuvos Respublikos vietos savivaldos įstatymo ir kitų įstatymų savivaldybėms priskirtos viešojo administravimo ir viešųjų paslaugų teikimo funkcijos, užtikrinta Savivaldybės tarybos, Savivaldybės vadovybės, administracijos, Kontrolės ir audito tarnybos, seniūnijų veikla, užtikrinant finansinių įsipareigojimų vykdymą, mokėtos paskolos ir palūkanos pagal pasirašytų skolų grąžinimo sutarčių grafiką, kompensuojami nuostolingi maršrutai.

Vadovaujantis Lietuvos Respublikos teisės aktais, Savivaldybės interneto svetainėje, spaudoje skelbti priimti Savivaldybės tarybos sprendimai, kita svarbi informacija. Taip pat Savivaldybė dalyvavo Lietuvos savivaldybių asociacijos, Kauno regiono plėtros agentūros veikloje.

Siekiant užtikrinti šiuolaikinėms darbo vietoms keliamus reikalavimus, užtikrintas įdiegtų elektroninių paslaugų bei programų tinkamas funkcionavimas, buvo atnaujinamos kompiuterių programinė bei techninė įrangos. 

Savivaldybės administracija kartu su Kėdainių rajono policijos komisariatu, Priešgaisrinės saugos ir gelbėjimo tarnyba skelbė bendruomenės saugumo idėjas, skatino diegti savisaugos ir turto apsaugos įgūdžius, teisiškai švietė visuomenę, skatinti bendruomenes burtis į saugios kaimynystės grupes, užtikrinti žmonių ir eismo saugumą.

Programa įgyvendina Strateginio veiklos plano IV strateginį tikslą – Administracinių ir viešųjų paslaugų kokybės ir prieinamumo užtikrinimas

Programos koordinatorius – Biudžeto ir finansų skyriaus vedėja Jolanta Sakavičienė, Apskaitos skyriaus vedėja Rita Stukonienė ir Bendrojo skyriaus vedėjas Egidijus Grigaitis, programos įgyvendinimą organizuoja savivaldybės administracijos skyriai, seniūnijos, viešosios įstaigos.

Programai įgyvendinti planuoti asignavimai –   9 339,6 tūkst. Eur 
Programai įgyvendinti patikslinti asignavimai –  9 587,4 tūkst. Eur
Programai įgyvendinti panaudoti asignavimai –  9 898,8 tūkst. Eur
	Efekto ir rezultato vertinimo kriterijaus kodas
	Vertinimo kriterijaus pavadinimas ir mato vienetas
	2021 m. planas
	2021 m. faktas

	E-11-01
	Kėdainių rajono savivaldybės gerovės indekso santykis su šalies savivaldybių vidurkiu (procentai)
	Ne mažiau kaip šalies vidurkis 100
	109,8*

	R-11-03-01
	Įgyvendintų paslaugų ir (ar) aptarnavimo kokybės gerinimo iniciatyvų skatinimo ir koordinavimo priemonių skaičius
	2
	2

	R-11-04-01
	Kėdainių rajono nusikalstamų veikų, įvykdytų viešose vietose, mažėjimas, proc.
	2
	40**


*Paskutiniais skelbiamais duomenimis Savivaldybių gerovės indekso vidurkis sudarė 3,37. Kėdainių rajono savivaldybės gerovės indeksas siekė 3,7.
**2021 m. registruota 90 nusikalstamų veikų, padarytų viešose vietose (2020 m. - 152). 

2021 m. programai įgyvendinti buvo numatyta 31 priemonė, iš kurių visos įvykdytos arba vykdomos.

Pridedama. 11 priedas. 11 lentelė. 11 Savivaldybės valdymo tobulinimo programos tikslų, uždavinių, priemonių, asignavimų ir vertinimo kriterijų 2021 m. įgyvendinimo ataskaita (Exel).


Pridedama. 12 priedas. 2021–2023 m. strateginio veiklos plano programų asignavimų 2021 m. panaudojimo suvestinė (Exel).
_______________________________

I prioritetas.   Aukštos gyvenimo kokybės, socialinio saugumo užtikrinimas      

1 strateginis tikslas .  Sukurti saugią socialinę aplinką, teikiant kokybiškas švietimo ,   sveikatos  apsaugos, kultūros, sporto paslaugas    

II prioritetas .  Viešosios infrastruktūros su darnia  aplinka vystymas ir plėtra      

2 strateginis tikslas .  Pritaikyti viešąją infrastruktūrą šiuolaikiniams poreikiams, užtikrinant  darnų žmogaus ir aplinkos vystymąsi    

III prioritetas .  Palankios aplinkos verslui, turizmui ir žemės ūkiui kūrimas      

3  strateginis tikslas .   Plėtoti konkurencingą aplinką verslui, turizmui ir  žemės ūkiui      

I V   prioritetas .  Savivaldybės valdymo ir veiklos efektyvumo didinimas      

4   strateginis tikslas .  Administracinių ir viešųjų paslaugų kokybės ir prieinamumo užtikrinimas      

   

